wickkiey/tamil-wikipedia-chunked huggingface dataset:
# ஓய்வூதியம் தொகுத்துப் பெறல் (தமிழ்நாடு அரசு)

## குற்றச்சாட்டு நிலுவையும் ஓய்வூதியம் தொகுத்துப் பெறலும்

ஓய்வூதியக் கருத்துரு மாநிலக்கணக்காயர் அலுவலகம் அனுப்பிய பின்னர் ஓய்வூதியர் மீது குற்றச்சாட்டு ஏதேனும் எழுமாயின் அக்குற்றச்சாட்டு முடிவு செய்யப்பட்ட பிறகுதான் அவர் ஓய்வூதியத்தை தொகுத்துப் பெற முடியும். குற்றச்சாட்டின் முடிவாக தண்டனை வழங்கும் பொருட்டு ஒருவருக்கு ஓய்வூதியம் குறைக்கப்பட்டால் குறைக்கப்பட்ட ஓய்வூதியத்தின் அடிப்படையில் ஒட்டு மொத்தத் தொகை கணக்கிட்டு வழங்கப்பட வேண்டும். ஓய்வூதியத்தை தொகுத்துப் பெறும்போது ஓய்வூதியர் மீது குற்றச்சாடுகள் ஏதும் நிலுவையில் இருக்கக்கூடாது. மாநிலக் கணக்காயரால் ஒட்டு மொத்தத் தொகை அனுமதிக்கப்பட்டு அத்தொகை ஓய்வூதியருக்கு பட்டுவாடா செய்யப்படும் முன்னர் ஏதேனும் குற்றம் சுமத்தப்பட்டாலும் ஒப்பளிக்கப்பட்ட அத்தொகையை ஓய்வூதியருக்கு பட்டுவாடா செய்யக்கூடாது. குற்றச்சாட்டு நிலுவையில் இருக்கும் நிலையில் ஒருவர் இறக்க நேரிட்டால் அவர் மீதுள்ள குற்றச்சாட்டுகள் கைவிடப்பட்டதாகக் கருதப்படும்.  
நிபந்தனையின்பேரில் ஓய்வு பெற அனுமதிக்கப்பட்ட ஓய்வூதியர்களும் தங்கள் ஓய்வூதியத்தைத் தொகுத்து ஒட்டு மொத்தத் தொகை பெறலாம். அவர் மீது சுமத்தப்பட்ட குற்றச்சாட்டு தண்டனையாக முடிவு செய்யப்பட்டால் தண்டனை ஆணை எந்த நாளில் வழங்கப்படுகிறதோ அந்த நாளில் ஓய்வூதியரின் வயதை அடிப்படையாகக் கொண்டு ஒட்டு மொத்தத் தொகை கணக்கிடப்படும். மாறாக அவர் குற்றமற்றவர் என்று முடிவு செய்யப்பட்டால் அவர் ஓய்வு பெற்று இருக்கவேண்டிய இயல்பான நாளிலேயே அவருடைய வயதின் அடிப்படையில் ஒட்டுமொத்தத் தொகை கணக்கிடப்பட்டு வழங்கப்படும்.
# ஓய்வூதியம் தொகுத்துப் பெறல் (தமிழ்நாடு அரசு)

## ஓய்வூதியர் இறப்பும் ஓய்வூதியம் தொகுத்துப் பெறலும்

மாநிலக் கணக்காயரால் அங்கீகரிக்கப்பட்ட திரண்ட தொகையை பெறுவதற்குள் ஒவூதியர் இறக்க நேரிட்டால் அவர் நியமித்துள்ள வாரிசுதாரருக்கு அத்தொகையை வழங்கப்படும். இறந்தவர் வாரிசு எவரையும் நியமிக்காமல் இருப்பின் உயிரோடு இருக்கும் வாரிசுகளுக்கு அத்தொகை சமமாக பங்கிட்டு கொடுக்கப்படும்.குற்றச்சாட்டு நிலுவையில் இருக்கும் நிலையில் ஒருவர் இறக்க நேரிட்டாலும் அவர் மீதுள்ள குற்றச்சாட்டுகள் கைவிடப்பட்டதாகக் கருதப்பட்டு., நியமிக்கப்பட்டவருக்கோ அல்லது வாரிசுதாரருக்கோ ஒட்டுமொத்தத் தொகை வழங்கப்படும்
# துடுப்பாட்ட உலகக்கிண்ணம்

**துடுப்பாட்ட உலகக்கிண்ணம்** *(Cricket World Cup)* என்பது 1975 முதல் தற்போது வரை நான்கு வருடங்களுக்கு ஒரு முறை நடந்து வரும் துடுப்பாட்டப் போட்டியாகும். உலகக்கிண்ணப் போட்டிகள் நடைபெற துவங்கிய பின்னரே ஒரு நாள் போட்டிகள் பிரபலமாயிற்று. ஆரம்பத்தில் ஒரு அணிக்கு 60 ஓவர்கள் வீதம் பந்து வீசி ஆடினர். 1983 உலகக்கிண்ணப் போட்டிக்கு பின்னர் இது 50 நிறைவுகளாகக் குறைக்கப்பட்டது. இதுவரை நடைபெற்ற தொடர்களில் ஆஸ்திரேலிய அணி 5 முறையும் மேற்கிந்தியத் தீவுகள் மற்றும் இந்தியா ஆகிய அணிகள் தலா 2 முறையும் பாகிஸ்தான், இலங்கை மற்றும் இங்கிலாந்து ஆகிய அணிகள் தலா 1 முறையும் உலகக்கிண்ணத்தைக் கைப்பற்றியுள்ளன.  
2019ஆம் ஆண்டு உலகக் கோப்பை தொடர் இங்கிலாந்து மற்றும் வேல்சு ஆகிய நாடுகளில் நடைபெற்றது. அதில் நியூசிலாந்து மற்றும் இங்கிலாந்து அணிகளுக்கு இடையே நடைபெற்ற பரபரப்பான இறுதிப்போட்டி சமனில் முடிந்தது. எனவே ஒருநாள் துடுப்பாட்ட வரலாற்றிலேயே முதன்முறையாக சிறப்பு நிறைவு *(Super over)* முறை பயன்படுத்தப்பட்டது. ஆனால் சிறப்பு நிறைவும் சமனில் முடிந்ததால் விதிகளின் படி கூடுதலாக அதிக நான்குகள் அடித்த இங்கிலாந்து அணி வெற்றி பெற்று முதன்முறையாகக் கோப்பையைக் கைப்பற்றியது. 2023ஆம் ஆண்டு உலகக்கோப்பைத் தொடர் இந்தியாவில் நடைபெறவுள்ளது.
# துடுப்பாட்ட உலகக்கிண்ணம்

## வரலாறு

### முதல் துடுப்பாட்ட உலகக் கோப்பைக்கு முன்

முதல் சர்வதேச துடுப்பாட்ட போட்டி கனடாவிற்கும் அமெரிக்காவிற்கும் இடையே, செப்டம்பர் 24 மற்றும் 25 இல், 1844 ஆம் ஆண்டில்நடைபெற்றது. இருப்பினும், முதல் போட்டியாக 1877 இல் ஆஸ்திரேலியாவிற்கும் இங்கிலாந்துக்கும் இடையில் நடைபெற்ற தேர்வுத் துடுப்பாட்டப் போடியே அங்கீகரிக்கப்படட்து. மேலும் இரு அணிகளும் அதற்கு அடுத்த ஆண்டுகளில் தி ஆஷஷ் தொடரில் இரு அணிகளும் ஒவ்வொரு ஆண்டும் போட்டியிட்டன. தென்னாப்பிரிக்கா 1889 ஆமாண்டில் தேர்வுப்போட்டிகளில் விளையாடுவதற்குத் தகுதி பெற்றது. ஒவ்வொரு நாடுகளும் மற்ற நாட்டில் சுற்றுப்பயணம்செய்து துடுப்பாட்டப் போட்டிகளில் விளையாட ஒப்புதல் தெரிவித்தது. இதன் விளைவாக இருதரப்புகள் பங்கேற்கும் போட்டிகள் நடைபெற்றன. 1900 ஆம் ஆண்டு பாரிஸ் விளையாட்டுப் போட்டியில் ஒலிம்பிக் விளையாட்டுப் போட்டிகளில் துடுப்பாட்டமும் சேர்க்கப்பட்டது. கிரேட் பிரிட்டன் அணி பிரான்ஸை அணியினைத் தோற்கடித்து தங்கப்பதக்கம் வென்றது . கோடைகால ஒலிம்பிக்கில் நடைபெற்ற ஒரே துடுப்பட்டப்போட்டி இதுதான்.  
1912 ஆம் ஆண்டில் முதல் சர்வதேச முத்தரப்பு தேர்வுத் துடுப்பாட்டப் போட்டி நடைபெற்றது.அப்போது தேர்வுத் துடுப்பாட்டப்போட்டிகளில் விளையாடத் தகுதி பெற்றிருந்த மூன்ரு அணிகளான இங்கிலாந்து, ஆஸ்திரேலியா மற்றும் தென்னாப்பிரிக்கா ஆகிய அணிகள் இதில்கல்ந்து கொண்டன. பார்வையாளர்கள் குறைவு மற்றும் பருவநிலை துடுப்பாட்டப் போட்டிகள் நடத்தும், அளவிற்கு ஒத்து வராரதது போன்ற காரணங்களினால் இந்த முயற்சி தோல்வியடைந்தது. அப்போதிருந்து, சர்வதேச தேர்வுத் துடுப்பாட்ட போட்டி பொதுவாக இருதரப்பு தொடர்களாக ஒழுங்கமைக்கப்பட்டுள்ளது: 1999 இல் முத்தரப்பு ஆசிய தேர்வுத் துடுப்பட்ட வாகையாளர் போட்டி நடத்தப்பட்டது.  
தேர்வுத் துடுப்பாட்டப் போட்டிகளில் விளையாடும் நாடுகளின் எண்ணிக்கை காலப்போக்கில் படிப்படியாக அதிகரித்தது, 1928 இல் மேற்கிந்திய தீவுகள், 1930 இல் நியூசிலாந்து, 1932 இல் இந்தியா மற்றும் 1952 இல் பாகிஸ்தான் ஆகியவை தேர்வுத் துடுப்பாட்டப் போட்டிகளில் விளையாடுவதற்கு தகுதி பெற்றன..இருப்பினும், சர்வதேச துடுப்பாட்ட போட்டியானது மூன்று, நான்கு அல்லது ஐந்து நாட்களில் இரு நாடுகள் பங்கேற்கும் தேர்வுத் துடுப்பாட்டப்போட்டிகள் தொடர்ந்து நடத்தப்பட்டன.  
1960 களின் முற்பகுதியில், ஆங்கில கவுண்டி மாகாண துடுப்பாட்ட அணிகள் துடுப்பாட்டப் போட்டியின் சுருக்கப்பட்ட பதிப்பை விளையாடத் தொடங்கின, அது ஒரு நாள் மட்டுமே நீடித்தது. 1962 ஆம் ஆண்டில் மிட்லாண்ட்ஸ் நாக்-அவுட் கோப்பை என அழைக்கப்படும் நான்கு அணிகள் கல்ந்துகொண்ட நாக் அவுட் போட்டியுடன் இந்த வகையான ஒருநாள் போட்டிகள் தொடங்கியது. மற்றும் 1963 ஆம் ஆண்டில் வறையிட்ட துடுப்பாட்டப் போடிகள் ஜில்லெட் கோப்பை எனும் பெயரில் இங்கிலாந்தில் பிரபலமடைந்தது. முதல் ஒருநாள் சர்வதேச போட்டி 1971 ஆம் ஆண்டில் மெல்போர்னில் இங்கிலாந்து மற்றும் ஆஸ்திரேலியா இடையே நடைபெற்றது. அப்போது போட்டியின் ஐந்தாவது நாளில் மழை பெய்தது.அதனால் அதற்கு இழப்பீடாக ஓவருக்கு எட்டு பந்துகள் வீதம் 40 ஓவர்கள் வீசப்பட்டன.
# துடுப்பாட்ட உலகக்கிண்ணம்

## வரலாறு

### மேற்கிந்தியத் தீவுகளின் இருமை (1975-1983)

முதல் உலக கோப்பை (1975) இங்கிலாந்து நாட்டில் நடைபெற்றது. இதில் இந்தியா,ஆஸ்திரேலியா,மேற்கு இந்திய தீவுகள், பாகிஸ்தான், இங்கிலாந்து, நியுசிலாந்து ,தென் ஆப்பிரிக்கா, இலங்கை ஆகிய எட்டு அணிகள் பங்குபெற்றன. இதன் இறுதி ஆட்டத்தில் மேற்கிந்தியத் தீவுகள் அணி ஆஸ்திரேலிய அணியை 17 ஓட்டங்கள் வித்தியாசத்தில் வென்றது.  
அதைப்போல் இரண்டாவது உலக கோப்பை (1979) போட்டியில் இலங்கை,கனடாவை சேர்த்து எட்டு அணிகள் பங்குபெற்றன. இதன் இறுதி ஆட்டத்தில் மேற்குஇந்திய தீவுகள் அணி இங்கிலாந்து அணியை 92 ஓட்டங்கள் வித்தியாசத்தில் வெற்றி பெற்று தனது இரண்டாவது உலக கோப்பையை வென்றது.
# துடுப்பாட்ட உலகக்கிண்ணம்

## வரலாறு

### முதல் வெற்றியாளர்கள் (1983-1996)

மூன்றாவது உலகக் கோப்பை (1983) தொடர்ந்து இங்கிலாந்தில் நடைபெற்றது. இத்தொடரில் இலங்கை ஐசிசி யின் நிரந்திர உறுப்பினர் ஆனது. சிம்பாப்வே அணி எட்டாவது அணியாக தேர்வு ஆனது. இப்போட்டியில் இந்தியா அணி மேற்கிந்தியத் தீவுகள் அணியை 43 ஓட்டங்கள் வித்தியாசத்தில் வென்றது.  
1987ஆம் ஆண்டு உலக கோப்பை போட்டி முதல் முறையாக இங்கிலாந்தை தவிர்த்து இந்தியத் துணைக் கண்டத்தில் நடைபெற்றது. இதில் முதல் முறையாக ஆட்டம் 60 ஓவர்களில் இருந்து 50 ஓவர்களாக குறைக்கப்பட்டது, இங்கிலாந்தின் கோடைகாலத்துடன் ஒப்பிடுகையில் இந்தியத் துணைக்கண்டத்தில் பகலொளி நேரம் குறைவாக இருப்பதே இதற்கான காரணமாகும். இந்த போட்டியின் இறுதி ஆட்டத்தில் ஆஸ்திரேலியா அணி இங்கிலாந்து அணியை 7 ஓட்டங்கள் வித்தியாசத்தில் வென்றது. இதுவே உலக கோப்பை போட்டியில் குறைந்தபட்ச வெற்றி இடைவெளி ஆகும்.  
1992 உலகக் கோப்பைப் போட்டிகள் ஆஸ்திரேலியாவிலும் நியுசிலாந்திலும் நடைபெற்றன, இதில் வண்ண ஆடை, வெள்ளைப்பந்து, பகலிரவு ஆட்டங்கள், களத்தடுப்பு கட்டுப்பாடுகளில் மாற்றங்கள் போன்ற பல மாற்றங்கள் அறிமுகப்படுத்தப்பட்டன. தென்னாபிரிக்க அணியானது நிறவெறி ஆட்சியின் வீழ்ச்சி, சர்வதேச விளையாட்டு புறக்கணிப்பு முடிவுக்கு வந்தமையைத் தொடர்ந்து முதன்முறையாக பங்குபற்றியது. பாக்கித்தான் இங்கிலாந்தை 22 ஓட்டங்களால் வெற்றிகொண்டு முதலாவது வெள்ளைப்பந்து உலகக்கிண்ணத்தை வென்றது.  
1996 உலகக்கிண்ணப்போட்டிகள் இந்தியத் துணைக்கண்டத்தில் இரண்டாவது முறையாக நடைபெற்றது, இம்முறை இந்தியா, பாக்கித்தானுடன் இலங்கையும் இணைந்து போட்டியை நடாத்தின. லாகூரில் நடைபெற்ற இறுதிப்போட்டில் ஆஸ்திரேலிய, இலங்கை அணிகள் மோதின, இதில் ஆஸ்திரேலிய அணியை 7 விக்கெட்டுக்களால் வென்று இலங்கை முதன்முறையாக உலகக்கிண்ணத்தை தனதாக்கியது.
# துடுப்பாட்ட உலகக்கிண்ணம்

## வரலாறு

### ஆஸ்திரேலியாவின் மும்மை (1999-2007)

1999 ஆம் ஆண்டு போட்டிகள் இங்கிலாந்தில் நடத்தப்பட்டது, ஒருசில போட்டிகள் இசுக்காட்லாந்து, அயர்லாந்து, நெதர்லாந்து, வேல்சு ஆகிய நாடுகளில் நடைபெற்றன. ஆஸ்திரேலியா சூப்பர் 6 ஆட்டத்தில் தென்னாப்பிரிக்கா நிர்ணயித்த ஓட்ட இலக்கை இறுதி ஓவரில் எட்டியதன் மூலம் அரையிறுதிக்குத் தகுதிபெற்றது. மீண்டும் ஓர் இறுக்கமான ஆட்டத்தில் தென்னாப்பிரிக்காவை வெற்றிகொண்டதன் மூலம் இறுதிப்போட்டிக்கு நுழைந்தனர். இறுதிப்போட்டியில் பாக்கிஸ்தானை 132 ஓட்டங்களிற்கு சுருட்டினர், பின்னர் அந்த இலக்கை 20 இற்கும் குறைந்த ஓவர்களில் 8 இலக்குகள் மீதமிருக்கையில் அடைந்தனர்.
# துடுப்பாட்ட உலகக்கிண்ணம்

## வரலாறு

### **தொடரின் நடத்துனர்கள் வெற்றி (2011-2019)**

2011 ஆம் ஆண்டு இந்தியா, இலங்கை, வங்காளதேசம் ஆகிய நாடுகளில் நடைபெற்ற உலகக்கோப்பை தொடரில் இலங்கையை வீழ்த்தி இந்திய அணி இரண்டாவது முறையாகக் கோப்பையைக் கைப்பற்றியது. 2015ஆம் ஆண்டு உலகக்கோப்பை தொடரை ஆஸ்திரேலியா மற்றும் நியூசிலாந்து ஆகிய நாடுகளில் நடைபெற்ற உலகக்கோப்பை தொடரில் நியூசிலாந்தை 7 விக்கெட்டுகள் வித்தியாசத்தில் வீழ்த்தி ஆஸ்திரேலிய அணி 5வது முறையாகக் கோப்பையைக் கைப்பற்றியது. 2019ஆம் ஆண்டு இங்கிலாந்து மற்றும் வேல்சு ஆகிய நாடுகளில் நடைபெற்ற உலகக்கோப்பை தொடரில் நியூசிலாந்து-இங்கிலாந்து இடையேயான இறுதிப்போட்டியும் சூப்பர் ஓவரும் சமனில் முடிந்ததால் எல்லைகள் அடிப்படையில் இங்கிலாந்து அணி வென்று முதன்முறையாகக் கோப்பையைக் கைப்பற்றியது. இவ்வாறு தொடர்ந்து 3 முறையும் தொடரை நடத்திய அணிகளே வெற்றி பெற்றன.
# துடுப்பாட்ட உலகக்கிண்ணம்

## உலகக்கோப்பை இறுதிப்போட்டி முடிவுகள்

| ஆண்டு | நடாத்திய நாடு(கள்) | இறுதிப்போட்டியிடம் | இறுதிப்போட்டி |  |  |  |
| --- | --- | --- | --- | --- | --- | --- |
| 1975
*1975 துடுப்பாட்ட உலகக்கிண்ணம்* | இங்கிலாந்து | இலார்ட்சு துடுப்பாட்ட மைதானம், இலண்டன் | <small>291/8 (60 ஓவர்கள்)</small> | **மேற்கிந்தியா 17 ஓட்டங்களால் வெற்றி** புள்ளியட்டை | <small>274 (58.4 ஓவர்கள்)</small> |  |
| 1979
''1979 துடுப்பாட்ட உலகக்கிண்ணம் | இங்கிலாந்து | இலார்ட்சு துடுப்பாட்ட மைதானம், இலண்டன் | <small>286/9 (60 ஓவர்கள்)</small> | **மேற்கிந்தியா 92 ஓட்டங்களால் வெற்றி** புள்ளியட்டை | <small>194 (51 ஓவர்கள்)</small> |  |
| 1983
*1983 துடுப்பாட்ட உலகக்கிண்ணம்* | இங்கிலாந்து | இலார்ட்சு துடுப்பாட்ட மைதானம், இலண்டன் | <small>183 (54.4 ஓவர்கள்)</small> | **இந்தியா 43 ஓட்டங்களால் வெற்றி** புள்ளியட்டை | <small>140 (52 ஓவர்கள்)</small> |  |
| 1987
*1987 துடுப்பாட்ட உலகக்கிண்ணம்* | இந்தியா, பாக்கித்தான் | ஈடன் கார்டன்ஸ், கொல்கத்தா | <small>253/5 (50 ஓவர்கள்)</small> | **ஆத்திரேலியா 7 ஓட்டங்களால் வெற்றி** புள்ளியட்டை | <small>246/8 (50 ஓவர்கள்)</small> |  |
| 1992
*1992 துடுப்பாட்ட உலகக்கிண்ணம்* | ஆஸ்திரேலியா, நியுசிலாந்து | மெல்போர்ன் துடுப்பாட்ட மைதானம், மெல்பேர்ண் | <small>249/6 (50 ஓவர்கள்)</small> | **பாக்கித்தான் 22 ஓட்டங்களால் வெற்றி** புள்ளியட்டை | <small>227 (49.2 ஓவர்கள்)</small> |  |
| 1996
*1996 துடுப்பாட்ட உலகக்கிண்ணம்* | இந்தியா, பாக்கித்தான், இலங்கை | கடாஃபி அரங்கு, லாகூர் | <small>245/3 (46.2 ஓவர்கள்)</small> | **இலங்கை 7 விக்கெட்டுக்களால் வெற்றி** புள்ளியட்டை | <small>241/7 (50 ஓவர்கள்)</small> |  |
| 1999
*1999 துடுப்பாட்ட உலகக்கிண்ணம்* | இங்கிலாந்து | இலார்ட்சு துடுப்பாட்ட மைதானம், இலண்டன் | <small>133/2 (20.1 ஓவர்கள்)</small> | **ஆத்திரேலியா 8 விக்கெட்டுக்களால் வெற்றி** புள்ளியட்டை | <small>132 (39 ஓவர்கள்)</small> |  |
| 2003
*2003 துடுப்பாட்ட உலகக்கிண்ணம்* | தென்னாபிரிக்கா, சிம்பாப்வே, கென்யா | வண்டேரர்சு அரங்கு, ஜோகானஸ்பேர்க் | <small>359/2 (50 ஓவர்கள்)</small> | **ஆத்திரேலியா 125 ஓட்டங்களால் வெற்றி** புள்ளியட்டை | <small>234 அனைத்தும் இழப்பு (39.2 ஓவர்கள்)</small> |  |
| 2007
*2007 துடுப்பாட்ட உலகக்கிண்ணம்* | கரிபியன் | கென்சிங்டன் ஓவல் அரங்கம், பிரிஜ்டவுண் | <small>281/4 (38 ஓவர்கள்)</small> | **ஆத்திரேலியா 53 ஓட்டங்களால் வெற்றி (ட/லூ முறை)** புள்ளியட்டை | <small>215/8 (36 ஓவர்கள்)</small> |  |
| 2011
*2011 துடுப்பாட்ட உலகக்கிண்ணம்* | இந்தியா, வங்காளதேசம், இலங்கை | வான்கேடே அரங்கம், மும்பை | <small>277/4 (48.2 ஓவர்கள்)</small> | **இந்தியா 6 விக்கெட்டுக்களால் வெற்றி ** புள்ளியட்டை | <small>274/6 (50 ஓவர்கள்)</small> |  |
| 2015
*2015 துடுப்பாட்ட உலகக்கிண்ணம்* | ஆத்திரேலியா, நியூசிலாந்து | மெல்பேர்ண் துடுப்பாட்ட மைதானம், மெல்பேர்ண் | <small>186/3 (33.1 ஓவர்கள்)</small> | **ஆத்திரேலியா 7 விக்கெட்டுகளால் வெற்றி ** புள்ளியட்டை | <small>183 (45.0 ஓவர்கள்)</small> |  |
| - | 2019
*2019 துடுப்பாட்ட உலகக்கிண்ணம்* | ஆத்திரேலியா, நியூசிலாந்து | இலார்ட்சு துடுப்பாட்ட மைதானம், இலண்டன் | <small>241 (50ஓவர்கள்)</small>
<small>15/0 (சூப்பர் ஓவர்)</small>
<small>23 எல்லைகள், 3 ஆறுகள்</small>  
<small> 241 (50 ஓவர்கள்)</small> | **இங்கிலாந்து எல்லைகள் அடிப்படையில் வெற்றி ** புள்ளியட்டை | <small>241/8 (50 ஓவர்கள்)</small>
<small>15/1 (சூப்பர் ஓவ்)</small>
<small>14 எல்லைகள், 3 ஆறுகள்</small> |
# துடுப்பாட்ட உலகக்கிண்ணம்

## ஊடகத்தில் துடுப்பாட்ட உலகக்கிண்ணம்

துடுப்பாட்ட உலகக்கிண்ணம் உலகின் மிகவும் கூடுதலான தொலைக்காட்சிப் பார்வையாளர்களைக் கொண்டிருக்கும் ஓர் விளையாட்டாகும். 200 நாடுகளில் ஒளிபரப்பப்பட்டு 2.2 பில்லியன் பார்வையாளர்கள் காண்பதாக மதிப்பிடப்படுகிறது. 2011 மற்றும் 2015 உலகக்கிண்ணங்களுக்கான தொலைக்காட்சி உரிமைகள் அமெரிக்க $ 1.1 பில்லியனுக்கு விற்கப்பட்டதாகவும் புரவலர் உரிமைகள் அமெரிக்க $ 500 மில்லியனுக்கு விற்கப்பட்டதாகவும் தகவல்கள் வெளியாகியுள்ளன. 2003 உலக கிண்ணத்திற்கு 626,845 பேரும், 2007 உலக கிண்ணத்திற்கு 570,000 பேரும் அரங்கத்தில் கண்டுகளித்தனர்.ஒருநாள் பன்னாட்டுத் துடுப்பாட்டம் துவக்க நிலையில் இருந்த முன்பைவிட அண்மையக்கால உலக கிண்ணங்கள் மாபெரும் ஊடக நிகழ்வுகளாக மாறியுள்ளன.
# தேசிய நீதிபதிகள் நியமன ஆணையம்

**தேசிய நீதிபதிகள் நியமன ஆணையச் சட்ட வரைவு, 2014** (*National Judicial Appointments Commission Bill, 2014*) இந்தியாவில் உயர்நிலை நீதிபதிகளை நியமிக்கவும் பதவி உயர்வு மற்றும் இடம் மாற்றம் செய்யவும் உருவாக்கப்படவுள்ள தேசிய நீதிபதிகள் நியமன ஆணையத்தின் செய்முறைகளை வரையறுக்கும் சட்ட வரைவு ஆகும். இந்தச் சட்ட வரைவு ஆகத்து 13, 2014 அன்று எதிர்ப்பு ஏதும் பதிவாகாமல் ,367 பேர் ஆதரவுடன் மக்களவையாலும் ஆகத்து 14, 2014 அன்று மாநிலங்களவையாலும் நிறைவேற்றப்பட்டது. இத்தகைய நீதிபதிகள் நியமன முறைமையை உருவாக்கும் அதிகாரத்தை இந்திய அரசியலமைப்பு வழங்கும் வகையில் 99ஆவது அரசமைப்பு திருத்த சட்டவரைவும் இதே நாட்களில் நிறைவேற்றப்பட்டன. இந்தச் சட்டவரைவு மூலம் இதுகாறும் நடைமுறையில் உள்ள *நீதிபதிகள் தேர்வுக் குழுவிற்கு* (collegium) மாற்றாக தேசிய நீதிபதிகள் நியமன ஆணையம் உருவாக்கப்படுகிறது. இந்த சட்ட வரைவுகளில் ஆணையத்தின் உறுப்பினர்களின் தகுதிகள், எண்ணிக்கை போன்ற விவரங்களும் ஆணையத்தின் செய்முறைகள், அதிகாரங்களும் வரையறுக்கப்பட்டுள்ளன..  
நீதிபதிகள் நியமன ஆணைய மசோதாவுக்கு குடியரசுத் தலைவர் பிரணாப் முகர்ஜி ஒப்புதல் அளித்துள்ளார். உச்சநீதிமன்றம், மற்றும் உயர் நீதிமன்றங்களின் நீதிபதிகளை தேர்வு செய்ய அமைக்கப்படும் ஆணயத்திற்கு, உச்சநீதிமன்ற தலைமை நீதிபதி தலைவராக இருப்பார். 6 பேர் கொண்ட இந்த ஆணையத்தில், இந்திய அரசின் சட்ட அமைச்சர், உச்சநீதிமன்ற நீதிபதிகள் இருவர், சட்ட நிபுணர்கள் இருவர் இடம் பெறுவர்..
# தேசிய நீதிபதிகள் நியமன ஆணையம்

## தீர்ப்பு

நீதிபதிகள் நியமன ஆணையம் அரசியல் அமைப்புச் சாசனத்திற்கு எதிரானது என உச்ச நீதிமன்றத்தின் அரசியல் சாசன அமர்வு, 16 அக்டோபர் 2015 அன்று தீர்ப்பு வழங்கியது.
# தேசிய நீதிபதிகள் நியமன ஆணையம்

## விமர்சனங்கள்

உச்ச நீதிமன்றத்தின் இத்தீர்ப்பு நாடாளுமன்ற இறையாண்மைக்கு பின்னடைவை ஏற்படுத்தியுள்ளது என இந்திய அரசின் அமைச்சர் இரவி சங்கர் பிரசாத் கருத்து தெரிவித்துள்ளார்.
# மண்டியா வட்டம்

கர்நாடகத்தின் மண்டியா மாவட்டத்தில் மண்டியா வட்டம் அமைந்துள்ளது.
# மண்டியா வட்டம்

## ஊர்கள்

இந்த வட்டத்தில் கீலார, எச்.மல்லிகெரே, ஹுலிவான, ஹனகெரே, பி.கௌடகெரே ,கெஜ்ஜலகெரே, சீனிவாசபுரா, மங்கல, சந்தெகசலகெரே, கொத்தத்தி, பூதனஹொசூர், தக்கஹள்ளி, சிவள்ளி, ஹுள்ளேனஹள்ளி, காணதாளு, ஹொளலு, கன்னலி, கோபாலபுரா, சாதனூர், உம்மடஹள்ளி, பூதனூர், சந்தகாலு, துத்த, தூபினகெரே, யலியூர், இண்டவாளு, சுனகஹள்ளி, சிவபுரா, பசராளு, ஜி.மல்லிகெரே, முத்தேகெரே, ஹல்லேகெரே, தொட்டகருடனஹள்ளி, கெரகோடு, ஆலகெரே, உப்புருகனஹள்ளி, முதகந்தூரு, பேவுகல்லு, பி.ஹொசூர், ஹொடாகட்டா, மாரகௌடனஹள்ளி, பணகனஹள்ளி ஆகிய ஊர்கள் அமைந்துள்ளன.
# மத்தூர் வட்டம்

கர்நாடகத்தின் மண்டியா மாவட்டத்தில் மத்தூர் வட்டம் அமைந்துள்ளது.
# மத்தூர் வட்டம்

## ஊர்கள்

மத்தூர் வட்டத்தில் எஸ்.ஐ.ஹொன்னலகெரே, கொக்கரெபெள்ளூர், சிக்கரசினகெரே, தொட்டரசினகெரே, மெணஸகெரே, கே.எம்.தொட்டி, ஆதகூர், நிடகட்டா, ஹெம்மனஹள்ளி, கொப்ப, பெசகரஹள்ளி, முடினஹள்ளி, கொரவனஹள்ளி, வைத்யநாதபுரா, கெஸ்தூர், நம்பிநாயகனஹள்ளி, சாதொளலு, நகரகெரே, அரளகுப்பே, கூளகெரே, தொரே பொம்மனஹள்ளி, அண்ணூர், கௌட்லெ, பெக்களலெ, கிரங்கூர், ஹொசகாவி, தரமண கட்டே, காடுகொத்தனஹள்ளி, ஆபலவாடி, சாமனஹள்ளி, மரளிக, கெஜ்ஜலகெரே, கதலூரு, சோமனஹள்ளி, அருவனஹள்ளி உள்ளிட்ட ஊர்கள் உள்ளன.
# ஏற்றிச் செல்லி அமைப்பு

**ஏற்றிச் செல்லி அமைப்பு** *(Conveyor system)* என்பது பொருள்கள் மற்றும் மூலப்பொருள்களைக் கையாளும் இயந்திரம். இது பொருள்களை ஒரு இடத்திலிருந்து மற்றொரு இடத்திற்கு எடுத்துச் செல்ல உதவும் இயந்திரம் ஆகும். பொதுவாக அதிக அளவு பொருள்களை இடம் மாற்றும் பகுதிகளிலும் அதிக எடை கொண்ட பொருள்களை இடம் மாற்றும் பகுதிகளிலும் இது பயன்படுகிறது. தொழிற்சாலைகளில் பொதியல் (packaging) செய்யும் பகுதிகளில் அதிக அளவு பயன்படுத்தப்படுகிறது. தொழிற்சாலைகளின் பயன்பாடுகளுக்கு ஏற்பப் பலவகையான ஏற்றிச் செல்லிகள் பயன்படுத்தப்படுகிறது.இதில் முக்கிய வகை *சங்கிலி ஏற்றிச் செல்லி* . சங்கிலி ஏற்றிச் செல்லி பல தொழிற்சாலைகளில் பல விதங்களில் பயன்படுகிறது. சங்கிலி ஏற்றிச் செல்லிகளில் வாளிகளை இணைத்து அதில் பொருள்களை ஏற்றிச் செல்லும் விதத்திலும் வடிவமைக்கப்பட்டுள்ளது.
# ஏற்றிச் செல்லி அமைப்பு

## தொழிற்சாலைகளில் ஏற்றிச் செல்லி அமைப்பின் பயன்பாடுகள்

**ஏற்றிச் செல்லி** அமைப்பை பயன்படுத்துவதில் நிறைய நன்மைகள் உள்ளதால் பரவலாக அனைத்துத் தொழிற்சாலைகளிலும் பயன்படுத்தப்படுகிறது.
- உயரமான பகுதிகளுக்கு பொருளைப் பாதுகாப்பாகவும் குறைந்த செலவிலும் எடுத்துச் செல்ல முடியும்.
- எந்த இடத்திலும் இதை நிறுவ முடியும்.
- எந்த வடிவ,அளவு மற்றும் எடையுள்ள பொருள்களையும் பாதுகாப்பாக எடுத்துச் செல்ல முடியும்.
- இதை இயக்குவது சுலபம். இதில் உணரிகளை அமைப்பதன் மூலம் பொருள்கள் இல்லாத போது தானாக நிறுத்தியும் பொருள்கள் ஏற்றப்பட்டதும் மீண்டும் இயங்கவும் ஆரம்பிக்கும்.
# மளவள்ளி வட்டம்

கர்நாடகத்தின் மண்டியா மாவட்டத்தில் மளவள்ளி வட்டம் அமைந்துள்ளது.
# மளவள்ளி வட்டம்

## ஊர்கள்

இந்த வட்டத்தில் சுஜ்ஜலூர், ஹலகூர், பொப்பெகௌடனபுரா, பெளகவாடி, பூரிகாலி, கிருகாவலு, சிம்சாபுரா, பிலபு, தொரெகாடனஹள்ளி, துக்கனஹள்ளி, ஹூஸ்கூர், நெட்கல், சந்தஹள்ளி, தளகவாதி, பியாடரஹள்ளி, கக்கலீபுரா, டி.ஹலசஹள்ளி, ராகிபொம்மனஹள்ளி, தனகூர், அகசனபுரா, மாரேஹள்ளி, சரகூர், நிட்டூர், எச். பசாபுரா, டி.கே.ஹள்ளி, யத்தம்பாடி, ஹாட்லி, நெலமாகனஹள்ளி, மிக்கெரே, சிக்கமுலகூடு, சொட்டனஹள்ளி, கந்தேகால, லிங்காபட்டணா ஆகிய ஊர்கள் உள்ளன.
# பாண்டவபுரா வட்டம்

கர்நாடகத்தின் மண்டியா மாவட்டத்தில் பாண்டவபுரா வட்டம் அமைந்துள்ளது.
# பாண்டவபுரா வட்டம்

## ஊர்கள்

இந்த வட்டத்தில் மேலுகோட்டை, ஹரவு, நரஹள்ளி, டிங்கா, கட்டேரி, அரளகுப்பே, மாணிக்யனஹள்ளி, நாராயணபுரா, ஹொனகானஹள்ளி, ஹிரிமரளி, கும்மனஹள்ளி, ஹொசகோட்டை, பொளெனஹள்ளி, மெனாக்ர, மூடலகொப்பலு, சம்பூனஹள்ளி, கே.பெட்டஹள்ளி, சினகுருளி, ஜக்கனஹள்ளி,,கியாதனஹள்ளி , சீகனஹள்ளி, சுங்காதொண்ணூர், சிக்காடே, ஹளேபீடு, டி.எஸ்.சத்திரம், கனகனமரடி, லட்சுமிசாகரா, ஹொசகன்னம்பாடி, பன்னங்காடி, பேவினகுப்பே, பளகட்ட, ஹெக்கடஹள்ளி, ராகிமுத்தனனஹள்ளி, பட்டசோமனஹள்ளி, நரஹள்ளி, மஹதேஸ்வரபுரா உள்ளிட்ட ஊர்கள் உள்ளன.
# கிருஷ்ணராஜப்பேட்டை வட்டம்

கர்நாடகத்தின் மண்டியா மாவட்டத்தில் கிருஷ்ணராஜப்பேட்டை வட்டம் அமைந்துள்ளது.
# கிருஷ்ணராஜப்பேட்டை வட்டம்

## ஊர்கள்

இந்த வட்டத்தில் அக்கிஹெப்பாளு, பூகனகெரே, கிக்கேரி, சந்தேபாசஹள்ளி, சீளனெரே, அக்ரஹாரபாசஹள்ளி, அகலய, ஆனெகொள, பல்லேனஹள்ளி, பள்ளேகெரே, பீருவள்ளி, பூகனகெரே, பண்டிஹொளெ, பாரதிபுரா, சௌடேனஹள்ளி, தப்பேகட்ட, கஞ்சிகெரே, ஹரளஹள்ளி, ஹரிஹரபுரா, ஹிரிகளலெ, ஐகனஹள்ளி, ஐசனஹள்ளி, லட்சுமிபுரா, மடுவினகோடி, மாகவள்ளி, மாதாபுரா, முருகனஹள்ளி, மந்தகெரே, ராயசமுத்திரா, ரங்கநாதபுரா, சாரங்கி, சிந்தகட்ட, விடலாபுரா உள்ளிட்ட ஊர்கள் அமைந்துள்ளன.
# நாகமங்கல வட்டம்

கர்நாடகத்தின் மண்டியா மாவட்டத்தில் நாகமங்கல வட்டம் அமைந்துள்ளது.
# நாகமங்கல வட்டம்

## ஊர்கள்

இந்த வட்டத்தில் சுஞ்சனகிரி, நெல்லிகெரே, பெள்ளூர், முத்தலம்மன செட்டஹள்ளி, பசராளு, தேவலாபுரா, ஆரணி, கரடஹள்ளி, மாயிகோனஹள்ளி, ஹரதனஹள்ளி, பிரம்மதேவரஹள்ளி, லாளனகெரே, பீமனஹள்ளி, கதபஹள்ளி, தேவர மல்லநாயகனஹள்ளி, சுஞ்சனஹள்ளி, சீண்ய, கொண்டேனஹள்ளி, காந்தாபுரா, ஜவரனஹள்ளி, அஞ்செசிட்டனஹள்ளி, ஹொணகெரே, போகாதி, நெல்லிகெரே, ஹொன்னாவரா ஆகிய ஊர்கள் அமைந்துள்ளன.
# ஸ்ரீரங்கபட்டண வட்டம்

கர்நாடகத்தின் மண்டியா மாவட்டத்தில் சீரங்கப்பட்டண வட்டம் அமைந்துள்ளது.
# ஸ்ரீரங்கபட்டண வட்டம்

## ஊர்கள்

இந்த வட்டத்தில் ஸ்ரீரங்கப்பட்டணம், தரசகுப்பே, பல்லேனஹள்ளி, மகதேவபுரா, சப்பனகுப்பே, கொடியால, அரகெரே, காமனஹள்ளி, பாலஹள்ளி, பெளகொள, ஹுலிகெரே, கபரனகொப்பலு கிரங்கூர், பி.அர் கொப்பல், அச்சப்பனகொப்பலு ராம்புரா, நகுவனஹள்ளி, டி.எம். ஹொசூர், கிருஷ்ணராஜசாகரா, தடகவாடி உள்ளிட்ட ஊர்கள் அமைந்துள்ளன.
# கொயிலாண்டி வட்டம்

கேரளத்தின் கோழிக்கோடு மாவட்டத்தில் கொயிலாண்டி வட்டம் அமைந்துள்ளது. கொயிலாண்டி நகராட்சியையும், அதைச் சுற்றியுள்ள 35 வருவாய் ஊராட்சிகளையும் சேர்த்து கொயிலாண்டி வட்டம் உருவாக்கப்பட்டது. இந்த வட்டம் 756.9 சதுரகிலோமீட்டர் பரப்பளவில் அமைந்துள்ளது. இந்த வட்டத்தின் தலைமையகம் கொயிலாண்டியில் உள்ளது. இந்த வட்டத்தில் கொயிலாண்டி மட்டும் நகராட்சி என்னும் நிலையைப் பெற்றுள்ளது.
# கொயிலாண்டி வட்டம்

## ஆட்சிப் பிரிவுகள்

### தொகுதிகள்

இந்த வட்டத்தில் உள்ள சில பகுதிகள் கோழிக்கோடு மக்களவைத் தொகுதியிலும், மற்றவை வடகரை மக்களவைத் தொகுதி[யிலும் உள்ளன.
கேரள சட்டமன்றத்திற்கான பேராம்பிரா, கொயிலாண்டி, பாலுசேரி ஆகிய சட்டமன்றத் தொகுதிகள் இவ்வட்டத்தில் உள்ள ஊர்களைக் கொண்டவை.
# கொயிலாண்டி வட்டம்

## ஆட்சிப் பிரிவுகள்

### மண்டலங்கள்

இந்த வட்டத்தை பாலுசேரி மண்டலம், பந்தலாயனி மண்டலம், மேலடி மண்டலம், பேராம்பிரை மண்டலம் எனப் பிரித்துள்ளனர்.
# கொயிலாண்டி வட்டம்

## ஊராட்சிகள்

கீழரியூர், மேப்பய்யூர், பய்யோளி, திக்கோடி, துறவூர், சக்கிட்டபாறை, சங்கரோத்து, செறுவண்ணூர், காயண்ணை, கூத்தாளி, நொச்சாடு, பேராம்பிரை, அத்தோளி, பாலுசேரி, கூராச்சுண்டு, கோட்டூர், நடுவண்ணூர், பனங்காடு, உள்ளியேரி, உண்ணிகுளம், அரிக்குளம், சேமஞ்சேரி, செங்கோட்டுகாவு, மூடாடி ஆகிய 24 ஊராட்சிகள் உள்ளன.
# இரத்தினபுரி மகா சமன் தேவாலயச் சிற்பம்

**இரத்தினபுரி மகா சமன் தேவாலயச் சிற்பம்** என்பது, இலங்கையின் இரத்தினபுரியில் அமைந்துள்ள இந்து-பௌத்தக் கோயிலான மகா சமன் தேவாலயத்தில் உள்ள ஒரு புடைப்புச் சிற்பம். இது யாழ்ப்பாண இராச்சியத்தில் இடம்பெற்ற வரலாற்றுச் சம்பவம் ஒன்றைப் பதிவு செய்துள்ளது. இதன் கீழ் போர்த்துக்கேய மொழியில் எழுதப்பட்ட கல்வெட்டு ஒன்றும் உள்ளது. இச்சிற்பத்தில் வாளைத் தலைக்கு மேல் ஓங்கியபடி நிற்கும் ஒரு போர்த்துக்கேய வீரனின் உருவமும், அவன் காலுக்குக் கீழே விழுந்து கிடக்கும் இன்னொரு மனிதனின் உருவமும் காணப்படுகிறது.  
முன்னர், இது போர்த்துக்கேயருக்கும் கண்டி இராச்சியத்துக்கும் இடையிலான போரில் சிங்கள வீரன் ஒருவனைப் போர்த்துக்கேய வீரன் கொல்லும் ஒரு காட்சி எனக் கருதப்பட்டது ஆயினும். பிற்காலத்தில் கிடைத்த புதிய தகவல்களின் அடிப்படையில், 1590ல் போர்த்துக்கேயர் யாழ்ப்பாண இராச்சியத்துக்கு எதிராகப் படையெடுத்து அதனைக் கைப்பற்றிய போது யாழ்ப்பாண இளவரசன் ஒருவனைப் போர்த்துக்கேயத் தளபதி ஒருவன் காப்பாற்றும் ஒரு காட்சியே இது என உறுதிப்படுத்தப்பட்டது.
# இரத்தினபுரி மகா சமன் தேவாலயச் சிற்பம்

## சிற்பம் குறிக்கும் சம்பவம்

1870ல் தான் எழுதிய நூலில் வில்லியம் இசுக்கீன் என்பார் இந்தச் சிற்பம் பற்றிப் பின்வருமாறு விபரித்துள்ளார்.  
: "இதில் முழு அளவின் அரைப்பங்கு அளவு கொண்ட இரண்டு உருவங்கள் புடைப்புச் சிற்பங்களாகச் செதுக்கப்பட்டுள்ளன. தலை முதல் கால் வரை கவசமணிந்த போர்த்துக்கேயன் ஒருவனுக்கும், சிங்கள வீரன் ஒருவனுக்கும் இடையேயான சண்டையின் இறுதிக் கட்டத்தை இது காட்டுகிறது. சிங்கள வீரன் சண்டையில் தோல்வியுற்று விழுந்து கிடக்கிறான்; அவனது வாளும் கேடயமும் பக்கத்தில் கிடக்கின்றன; எதிரியின் காலில் மிதிபட்டபடி விழுந்த நிலையில் கிடக்கும் அவன் இன்னும் ஒரு தாக்குதலில் உயிர் இழக்கும் நிலையில் இருக்கிறான்."  
இதன் கீழே உள்ள கல்வெட்டுப் பற்றிக் குறிப்பிட்ட அவர், அது உரோம எழுத்துக்களும், சிங்கள எழுத்துக்களும் கலந்து எழுதப்பட்டு இருப்பதாகவும், கல்வெட்டு முழுமையாகப் படிக்க முடியாதவாறு அழிந்து இருப்பதாகவும் எழுதியுள்ளார். அதேவேளை, சிற்பத்தில் உள்ள போர்த்துக்கேய வீரனின் பெயர் "கோமஸ்" என்று வாசித்து அறிய முடிவதாகவும், கீழே கிடப்பவன் சிங்களவர்களின் பெரும் வீரனும், பல போர்த்துக்கேய வீரர்களைக் கொன்று அவர்களுக்குப் பெரும் தொல்லைகளைக் கொடுத்தவனுமான குருவிட்ட பண்டார என்பவன் என மக்கள் நம்புவதாகவும் அவர் குறிப்பிட்டுள்ளார்.
# இரத்தினபுரி மகா சமன் தேவாலயச் சிற்பம்

## சிற்பம் குறிக்கும் சம்பவம்

### கல்வெட்டு வாசிப்பு

இந்தச் சிற்பம் குறித்து ஆராய்ந்த டி. டபிள்யூ. பெர்கூசன் என்பார் இசுக்கீனின் குறிப்பில் இருந்த தவறுகள் பலவற்றை எடுத்துக்காட்டினார். கல்வெட்டு போர்த்துக்கேய மொழியில் எழுதப்பட்டது என்பதை அறிந்த அவர் முடிந்தவரை அதை வாசித்தறிய முற்பட்டார். கல்வெட்டு எழுத்துக்களைப் பின்வருமாறு அவர் அடையாளம் கண்டார்.  
:: COM • ESTA • RENDl • ESTE • HA 23 • ANNOS • QVE
:: ANDO • NA • INDIA • E • HA 15 • QVE • SIRVO • DE • CA
:: PITAO • E • TAOQVE§ • OS • REIS ... DE ... E • REI
:: DE • IAFANAPATAO • EV- SIMAO- PINHAO • VENCI  
"இந்த வாளால் நான் இந்த மனிதனை வெற்றி கொண்டேன், இந்தியாவில் இருந்த 23 (?) ஆண்டுகளில் 15 (?) ஆண்டுகள் கப்பித்தானாக இருந்தேன்; (?) உடனேயே அரசர்கள் ...... மற்றும் யாழ்ப்பாண அரசன், சிமோ பிஞ்ஞாவோ ஆகிய நான் அவனை வெற்றி கொண்டேன்". என்பது பெர்கூசனின் ஆங்கில மொழிபெயர்ப்பின் பொருள். இதை அடிப்படையாகக் கொண்டு சிற்பத்தில் உள்ள போர்த்துக்கேய வீரன் சிமோ பிஞ்ஞாவோ (Simao Pinhao) என அடையாளம் கண்டார். அத்துடன், இந்நிகழ்வு யாழ்ப்பாண அரசனுடன் தொடர்பு உடையது என்னும் ஐயம் அவருக்கு இருந்தாலும், அந்நிகழ்வு எது என்றோ, தோல்வியுற்றது யார் என்றோ அவரால் கண்டுபிடிக்க முடியவில்லை.
# இரத்தினபுரி மகா சமன் தேவாலயச் சிற்பம்

## சிற்பம் குறிக்கும் சம்பவம்

### குவெய்ரோசு பாதிரியாரின் குறிப்புகள்

குவெய்ரோசு பாதிரியாரின் நூல் வெளிப்பட்ட பின்னரே இந்தப் புதிருக்கு விடை கிடைத்தது. 1590ம் ஆண்டு அந்தரே பூர்த்தாடோ தலைமையில் போர்த்துக்கேயர் யாழ்ப்பாணத்தின் மீது தாக்குதல் தொடுத்தனர். இப்படை நடவடிக்கையில் சிமோவோ பிஞ்ஞாவோ ஒரு கப்பித்தானாக இணைந்திருந்தான். இந்தப் போரில் நல்லூருக்கு அருகில் இடம் பெற்ற சண்டை ஒன்றில் நிகழ்ந்த நிகழ்வு ஒன்று குறித்து குவைரோசு பாதிரியார் விளக்கியுள்ளார். இளம் அரசகுமாரனான எதிர்மன்னசிங்க குமாரன், தான் முன்னாள் அரசன் பெரியபிள்ளையின் மகன் எனக்கூறித் தன்னைக் கொல்ல வேண்டாம் எனக் கத்தினான். இதைக் கேட்ட சிமோவோ பிஞ்ஞாவோ அவனருகில் விரைந்து சென்று இளவரசனுக்கு முன்னே போய் நின்றுகொண்டான். எனினும் ஏற்கெனவே அவனுடைய காதணியைப் பறிப்பதற்காக இழுத்ததில் அவனது காது பிய்ந்திருந்தது. காலிலும் வயிற்றிலும் இரண்டு காயங்களுடன் அவன் நிலத்தில் வீழ்ந்துவிட்டான். பிஞ்ஞாவோ அவனைக் காப்பாற்றுவதற்காகத் தனது காலில் ஒன்றை அவனது உடல் மீது வைத்தான். இந்த இளவரசன் பின்னர் அந்தரே பூர்த்தாடோவிடம் ஒப்படைக்கப்பட்டான். அப்போதைய யாழ்ப்பாண அரசனைக் கொன்ற போர்த்துக்கேயர், காப்பாற்றப்பட்ட எதிர்மன்னசிங்க குமாரனை அரசனாக்கினர்.  
மேற்படி குறிப்பில் காணும், இளவரசன் எதிர்மன்னசிங்க குமாரன், சிமோவோ பிஞ்ஞாவோவினால் காப்பாற்றப்படும் காட்சியே சமன் தேவாலயச் சிற்பத்தில் உள்ளது என்பது இதன் மூலம் உறுதிப்படுத்தப்பட்டது.
# பிற்பகல்

**பிற்பகல்** *(Afternoon)* என்பது நண்பகலுக்கும் மாலை நேரத்திற்கும் இடைப்பட்ட காலம் ஆகும். இது பழமையான வார்த்தை ஆகும். தோரயமாக **14.00** மணி முதல் **8:00** வரை (20:00) பிற்பகல் என அழைக்கப்படுகிறது.
# பிற்பகல்

## பழமொழி

*முற்பகல் செய்யின் பிற்பகல் விளையும்!*
# பிற்பகல்

## திருக்குறள்

பிறர்க்கின்னா முற்பகற் செய்யிற் தமக்கின்னா
பிற்பகற் றாமே வரும்
# கேரளப் பல்கலைக்கழகம்

**கேரளப் பல்கலைக்கழகம்** (*University of Kerala*) இந்தியாவின் கேரளா மாநிலத்தில் திருவனந்தபுரம் நகரில் அமைந்துள்ள ஒரு அரசுப் பல்கலைக்கழகம் ஆகும். இது 1937 ஆம் ஆண்டு உருவாக்கப்பட்டது.  
இப்பல்கலைக்கழகத்தில் 16 பீடங்களும் (faculty), 41 துறைகளும் உள்ளன. இதன் கீழ் மொத்தம் 81 கல்லூரிகள் மாநிலமெங்கும் இணைக்கப்பட்டுள்ளன. இவற்றில் 41 கலை மற்றும் அறிவியல் கல்லூரிகள் ஆகும். இவற்றில் இரண்டு சட்டக் கல்லூரிகள், நான்கு பொறியியல் கல்லூரிகள், இரண்டு மருத்துவக் கல்லூரிகள், 13 ஆசிரியப் பயிற்சிக் கல்லூரிகள், ஆகியனவும் அடங்குகின்றன.
# கேரளப் பல்கலைக்கழகம்

## தமிழ்த்துறை

கேரளா பல்கலைக்கழகத்தின் தமிழ்த்துறை பாரம்பரியம் மிக்க துறையாகும். 1944 -ஆம் ஆண்டு தொடங்கப்பட்டது. தமிழ்நாட்டைச்சேர்ந்த டாக்டர். அழகப்பச் செட்டியார் என்பவர் தந்த நன்கொடை ரூ.ஒரு இலட்சம் உதவியால் இத்துறை நிறுவப்பட்டது. பின்னர் பேராசிரியர் வ. அய். சுப்பிரமணியம், பேரா. இராகவ அய்யங்கார், பேரா. வையாபுரிப் பிள்ளை, பேரா. ச. வே. சுப்பிரமணியன், பேரா. இளையபெருமாள், பேரா. சுப்பிரமணி, பேராசிரியை. குளோரியா சுந்தரமதி, பேரா. கி. நாச்சிமுத்து ஆகியோரால் உருவாக்கி வளர்க்கப்பட்டது.
# நீர்வர்ணம்

**நீர்வர்ணம்** (Watercolour) என்பது ஓவியம் வரையப் பயன்படுத்தும் திரவ வர்ணமாகும். நீரில் கலந்து பயன்படுத்துவதால் இந்தப்பெயர் பெற்றது. நீர் வர்ணங்கள் திரவமாக பல்வேறு தன்மைகளில் கிடைக்கின்றன. அதற்கமைய கட்டிகளாகவும், பசையாகவும், தூள்களாகவும் கிடைக்கின்றன. இதை நீரில் தகுந்த அளவில் கலந்து பயன்படுத்துவர்.
# நீர்வர்ணம்

## நீர்வண்ண ஊடகம்

**நீர்வண்ண ஊடகம்** என்பது ஓவியத்தில் ஒரு பிரிவைக் குறிக்கும். இதில் சிகப்பு, மஞ்சள், நீலம் ஆகிய நிறங்கள் முதன்மை நிறங்களாகப் பயன்படுத்தப்படுகின்றன. இந்த முதன்மை நிறங்கள் கொண்டு மற்ற வண்ணங்களை உருவாக்கும் முறை வண்ணச் சக்கரம் மூலம் விளக்கப்படுகிறது.மற்ற வண்ண ஊடகங்களை விட நீர்வண்ண ஓவியத்தில் தவறுகள் செய்துவிட்டால் திருத்துவது சிரமம். இந்தியாவில் இதில் முதன்மையான ஓவியர்களாக வாசுதேவ காமத், மணியம் செல்வன் போன்ற பல ஓவியர்கள் உள்ளனர்.
# தாத்ரா மற்றும் நகர் அவேலி

**தாத்ரா & நகர் அவேலி** (*Dadra and Nagar Haveli*, போர்த்துக்கேய மொழி: Nagar-Aveli), குசராத்தி: દાદરા અને નગર હવેલી, மராத்தி: दादरा आणि नगर हवेली) இது தாத்ரா & நகர் ஹவேலி மற்றும் தாமன் & தியூ எனும் ஒன்றிய பகுதியில் இந்திய அரசின் நேரடி நிர்வாகத்தில் உள்ள மாவட்டம் ஆகும். இது, குஜராத்திற்கும் மகாராஷ்டிராவிற்கும் இடையே அமைந்துள்ளது. இதன் தலைநகரம் சில்வாசா ஆகும். சில்வஸ்சாவில் நிறைந்துள்ள தொழிற்கூடங்கள், உற்பத்தி தொழிற்சாலைகள் மூலம் அரசுக்கு கூடுதல் வரிவாய் கிடைக்கிறது. இதை 26 சன்வரி 2020 அன்று தாத்ரா & நகர் ஹவேலி மற்றும் தாமன் & தியூ ஒன்றியத்துடன் இணைக்கப்பட்டது.  
**சில்வஸ்சா** நகர மக்கள் குஜராத்தி மற்றும் மராத்தி மொழிகள் கலந்த வர்லி (Warli]) எனும் மொழி பேசுகின்றனர். சில்வஸ்சா நகர் அழகிய தோட்டங்களுக்கு பெயர் பெற்றது.  
நகர் அவேலியில் உள்ள இதர நகரங்கள்: அம்லி (Amli), சிலி (Sili), , சைலி (Saili), அமல் (Amal), கனடி (Kanadi), வாசொன (Vasona), வெலுகம் (Velugam), டொலரா (Dolara) மற்றும் சிந்தாவனி.
# தாத்ரா மற்றும் நகர் அவேலி

## நில அமைப்பு

ஒன்றியப் பகுதியானது மேற்குத் தொடர்ச்சிமலையின் மேற்கு அடிவாரத்தில் அமைந்துள்ளது. *நகர் அவேலி* குசராத் மகாராஷ்டிரா எல்லையிலும் *தாத்ரா* நகர் குசராத்தின் எல்லைக்குள்ளும் அமைந்திள்ளன.
# தாத்ரா மற்றும் நகர் அவேலி

## பொது

தமன் கங்கா ஆறு இங்கு பாயும் ஒரே ஆறாகும். தாத்ரா & நகர் அவேலி நாற்பது விழுக்காடு காடுகள் கொண்டது.  
முக்கிய நகரங்கள் தாத்ரா, ஆம்லி ஆகும்.  
இவ்வொன்றியத்தில் தாத்ரா மற்றும் நகர் ஹவேலி மக்களவைத் தொகுதி உள்ளது.
# தாத்ரா மற்றும் நகர் அவேலி

## வரலாறு

ஆங்கிலேய ஆதிக்கத்தை கட்டுப்படுத்தும் முயற்சியாகவும், முகலாயர்களின் எதிர்ப்பை நிலைநாட்டவும், மராத்தியர் போர்துகேயருடன் நட்பை வளர்க்க 1779-இல் ஒர் ஒப்பந்தம் செய்தனர். இதன் விளைவாக போர்துகேயரின் ஆட்சிக்குட்பட்ட பகுதியானது.
# தாத்ரா மற்றும் நகர் அவேலி

## மக்கள் தொகையியல்

2011 ஆம் ஆண்டு இந்திய மக்கள் தொகை கணக்கெடுப்பின் படி தாத்ரா மற்றும் நகர் அவேலியின் மொத்த மக்கள் தொகை 3,43,709 ஆக உள்ளது. கிராமப்புறங்களில் 46.72% மக்களும், நகரப்புறங்களில் 53.20% மக்களும் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி விகிதம் 55.88% ஆக உயர்ந்துள்ளது. மக்கள் தொகையில் 193,760 ஆண்களும் மற்றும் 149,949 பெண்களும் உள்ளனர். பாலின விகிதம் ஆயிரம் ஆண்களுக்கு 774 பெண்கள் வீதம் உள்ளனர். 491 சதுர கிலோ மீட்டர் பரப்பளவு கொண்ட இம்மாநிலத்தில் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 700 மக்கள் வாழ்கின்றனர். இம்மாநிலத்தின் சராசரி படிப்பறிவு 76.24 % ஆகவும், ஆண்களின் படிப்பறிவு 85.17 % ஆகவும், பெண்களின் படிப்பறிவு 64.32 % ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 50,895 ஆக உள்ளது.
# தாத்ரா மற்றும் நகர் அவேலி

## மக்கள் தொகையியல்

### சமயம்

தாத்ரா மற்றும் நகர் அவேலி ஒன்றியப் பகுதியில் இந்து சமயத்தவரின் மக்கள் தொகை 322,857 (93.93 %) ஆகவும் இசுலாமிய சமய மக்கள் தொகை 12,922 (3.76 %) ஆகவும், ஆகவும் கிறித்தவ சமயத்தினரின் மக்கள் தொகை 5,113 (1.49 %) ஆகவும், சீக்கிய சமய மக்கள் தொகை 217 (0.06 %) ஆகவும் , சமண சமய மக்கள் தொகை 1,186 (0.35 %) ஆகவும், பௌத்த சமய மக்கள் தொகை 634 (0.18 %) ஆகவும், பிற சமயத்து மக்கள் தொகை 293 (0.09 %) ஆகவும் மற்றும் சமயம் குறிப்பிடாதவர்கள் மக்கள் தொகை 487 (0.14 %) ஆகவும் உள்ளது.
# தாத்ரா மற்றும் நகர் அவேலி

## மக்கள் தொகையியல்

### மொழிகள்

தாத்ரா நாகர் அவேலி ஒன்றியப் பகுதியில் மராத்தி, குஜராத்தி, மொழிகளுடன் வட்டார மொழியான *வர்லி* யும் பேசப்படுகிறது.
# தாத்ரா மற்றும் நகர் அவேலி

## இதனையும் காண்க

- தமன் மாவட்டம்
- தியூ மாவட்டம்
- தாத்ரா & நகர் ஹவேலி மற்றும் தாமன் & தியூ
# பொறுமை

**பொறுமை** (Patience) என்பது துன்பம் ஏற்படும்போது உணர்ச்சி வயப்படாமலும், கோபம் கொள்ளாமலும் இருக்கும் மனநிலை ஆகும். மற்றவர் இகழும் போதும், நீண்ட தாமதங்கள் ஏற்படும் போதும், பிரச்சனைகள் ஏற்படும் போதும், தொடர்துன்பங்கள் வரும் போதும், சில அசாதரண சூழ்நிலைகளிலும் அமைதியாக இருக்கும் குணம் ஆகும். இந்த குணம் பல்வேறு உடல் நோய்களில் இருந்தும், மன நோய்களில் இருந்தும் பாதுகாப்பதாக கருதப்படுகிறது.
# பொறுமை

## அறிவியல் பார்வை

பரிணாம உளவியலிலும் அறிவாற்றல் நரம்பு அறிவியலிலும் பொறுமையைப் பற்றி ஆய்வுகள் மேற்கொள்ளப்படுகின்றன. மனிதனும் விலங்குகளும் கொண்டிருக்கும் முடிவு செய்யும் திறமையைப் பற்றி ஆராய்ந்த போது, சிறிது நேரம் காத்திருந்தால் சிறிய நன்மை அடையலாம் என்றும், நீண்ட காலம் காத்திருந்தால் பெரிய நன்மைகளை அடையலாம் என்றும் இரண்டு விருப்பத் தேர்வைக் கொடுக்கும் போது, சிறிது நேரம் காத்திருந்து சிறிய நன்மை என்பதையே பெரும்பாலும் தேர்வு செய்கிறார்கள். இதை ஆன்மிகத்தில் சிற்றின்பம் என்றும் பேரின்பம் என்றும் விளக்குகிறார்கள்.
தாமதமாகும் இணைய தளங்களைக் காட்டிலும், விரைவில் ஏற்றப்படும் இணைய தளங்களையே பயனர்கள் விரும்புவதை எடுத்துக்காட்டாகக் கொள்ளலாம்.
# பொறுமை

## நூல்களில் குறிப்புகள்

### திருக்குறள்

திருக்குறளில், பொறையுடைமை என்ற அதிகாரத்தில் பொறுமையின் பெருமைகளை திருவள்ளுவர் விளக்கியுள்ளார்.  
எடுத்துக்காட்டாக:  
**அகழ்வாரைத் தாங்கும் நிலம்போலத் தம்மை**  
**இகழ்வார்ப் பொறுத்தல் தலை.**  
குறள் விளக்கம்:  
தன்னைத் தோண்டுபவரை பொறுத்துத் தாங்கிக் கொள்ளும் நிலம்போல, தம்மை இகழ்ந்து பேசுபவரைப் பொறுத்துக் கொள்ளுதல் முதன்மையான அறமாகும்.
# திரிகூடபுரம்

**திரிகூடபுரம்** என்னும் ஊர், தமிழ்நாட்டின் திருநெல்வேலி மாவட்டத்தில் உள்ளது. இது தென்காசி வட்டத்திற்கு உட்பட்ட கடையநல்லூர் ஊராட்சி ஒன்றியத்திற்கு உட்பட்டது. இங்குள்ள கருப்பாநதி அணை இந்த வட்டாரத்தில் புகழ்பெற்றது
# அண்டிலியா (கட்டிடம்)

**அண்டிலியா** (*Antilia*), என்பது இந்தியாவின் மும்பை நகரத்தின் தெற்கு பகுதியில் உள்ள ஒரு தனியார் வதிவிட வளாகமாகும். இது ரிலையன்ஸ் இன்டஸ்ட்ரீஸ் லிமிடெட்டின் மேலாண்மை இயக்குநர் முகேசு அம்பானி அவர்களிற்குச் சொந்தமானது. இது உலகின் மிக விலை உயர்ந்த வீடாகக் கருதப்படுகின்றது. இதனைப் பராமரிக்க மட்டும் அறுநூறு முழுநேரப் பணியாளர்கள் நியமிக்கப்பட்டுள்ளார்கள். இது அமெரிக்காவின் போர்ப்ஸ் இதழ் 2014 ஆம் ஆண்டில் வெளியிட்டுள்ள உலகின் மிக விலையுயர்ந்த வீடுகளின் பட்டியலில் முதலிடம் பிடித்தது.
# அண்டிலியா (கட்டிடம்)

## *அண்டிலியா* என்ற பெயர் வரக்காரணம்

15 ஆம் நூற்றாண்டு காலத்தில், அத்திலாந்திக்குப் பெருங்கடல்ப் பகுதியில், மேற்குப் போர்த்துக்கல்லுக்கும் ஸ்பெயினிற்கும் தொலைவில் அமைந்திருந்து மறைந்து போனது என நம்பப்படும் அண்டிலியா என்ற ஒரு கற்பனைத் தீவின் பெயரே முகேசு அம்பானியின் இந்த 570 அடி உயரமுடைய 27 மாடிகளைக் கொண்ட அடுக்குமாடி வீட்டிற்குச் சூட்டப்பட்டுள்ளது.
# அண்டிலியா (கட்டிடம்)

## கட்டுமானம்

அண்டிலியாவின் கட்டிடகலை வடிவமைப்பானது சிகாகோவை தளமாக கொண்டு இயங்கும் பெர்கின்ஸ்+வில் கட்டிடகலை நிபுணர்களால் வடிவமைக்கப்பட்டதுடன் அண்டிலியாவின் கட்டமைப்பு சார்ந்த வடிவமைப்பானது மும்பையைச் சேர்ந்த ஸ்டெர்லிங் இன்ஜினியரிங் கன்சல்டன்சி வரையறுக்கப்பட்ட தனியார் நிறுவனத்தால் வடிவமைப்புச் செய்யப்பட்டது. இதனை அவுஸ்திரேலியாவினைத் தளமாகக் கொண்டு இயங்கும் லெய்டன் ஹோல்டிங்க்ஸ் கட்டுமான நிறுவனத்தினர் நிர்மாணித்துக் கொடுத்தனர்.
# ஜூடிட் போல்கர்

**ஜூடிட் போல்கர்** (Judit Polgár, பிறப்பு : சூலை 23 , 1976 ) ஒரு அங்கேரிய சதுரங்க கிராண்ட்மாஸ்டர் . சதுரங்க விளையாட்டின் வரலாற்றில் உறுதியான பெண் வீரர் என்று கருதப்படுகிறார் . 1991 ஆம் ஆண்டில், போல்கர் , கிராண்ட்மாஸ்டர் பட்டத்தை பெற்றதன் மூலம், பாபி ஃபிஷர்ரின் சாதனையை முறியடித்து மிக இளம் வயதில் அப்பட்டத்தை பெற்றவர் என்கிற பெருமையைப் பெற்றார். 15 ஆண்டுகள் நிறைவடைந்து நான்கு மாதங்கள் இருக்கையில் அப்பட்டதைப் பெற்றார். 2005 இல் உலக சதுரங்க சாம்பியன்ஷிப் போட்டிகளுக்கு தகுதி பெற்றதன் மூலம், அப்போட்டிகளுக்கு தகுதி பெற்ற ஒரே பெண் ஆனார். 2700 எலோ தரவுகோளைத் தாண்டிய முதலாவது பெண் ஆவார். இது வரையிலும் இந்த சாதனையை செய்த ஒரே பெண்ணும் இவரே. 1989ஆம் ஆண்டு முதல் மகளிர் தரவரிசைப்பட்டியலில் முதல் இடத்தில் உள்ளார். மாக்னசு கார்ல்சன், அனத்தோலி கார்ப்பொவ், காரி காஸ்பரொவ், போரிஸ் ஸ்பாஸ்கி, வசிலி ஸ்மிசுலோவ், வெசலின் டோபலோவ்,விசுவநாதன் ஆனந்த், ருஸ்லான் போனோமரியோவ் உள்ளிட்ட பல்வேறு முன்னணி வீரர்களை இவர் வென்றுள்ளார் . ஆகஸ்ட் 13, 2014 அன்று, சதுரங்க போட்டிகளில் இருந்து தனது ஓய்வை அறிவித்தார் .
# கர்நாடக சலனச்சித்ர அகாடமி

**கர்நாடக சலனச்சித்ர அகாடமி** (பொருள்: கர்நாடக திரைப்படக் கழகம்) என்பது கர்நாடக அரசு ஏற்படுத்திய அமைப்பு ஆகும். கன்னடத் திரைப்படங்களை ஊக்குவிப்பதற்காக 2009 ஆம் ஆண்டில் தொடங்கப்பட்டது.
பெங்களூர் பன்னாட்டு திரைப்பட விழா உள்ளிட்ட திரைப்பட நிகழ்வுகளை நடத்தி வைக்கிறது. தாரா என்னும் நடிகை, இதன் தலைமைப் பதவியில் உள்ளார்.
# கர்நாடக சலனச்சித்ர அகாடமி

## செயல்பாடுகள்

கர்நாடகத்தில் மாவட்ட, வட்ட அளவிலான திரைத்துறைக் கல்விக் கழகங்களை நிறுவுவதும், திரைத்துறை தொடர்பான பாடங்களை கற்பிப்பதும் இதன் நோக்கம் ஆகும். திரைப்பட சங்கங்களை அமைப்பதற்கும், திரைத்துறை தொடர்பான செயல்பாடுகளை ஊக்குவிப்பதற்கும் உதவுகிறது. பெங்களூரில் நடந்த ஆறாவது பெங்களூர் பன்னாட்டுத் திரைப்பட விழாவை முன்னின்று நடத்துமாறு கர்நாடக அரசு உத்தரவிட்டது. இந்தியாவின் பிற திரைப்பட சங்கங்களுடன் இணைந்து, கர்நாடக சலனச்சித்ர அகாடமியின் பன்னாட்டுத் திரைப்பட விழாவையும் நடத்தும்.
# தற்காலிக ஓய்வூதியம் (தமிழ்நாடு)

தமிழ்நாடு அரசு ஊழியர் ஒருவர் அரசுப்பணியில் இருந்து பணி ஓய்வு பெறும் நாளிலேயே ஓய்வூதியப் பயன்கள் அவருக்கு வழங்கப்படவேண்டும். பல்வேறு வகையான நிர்வாகக் காரணங்கள் அல்லது அலுவலக நடைமுறைகளில் ஏற்படும் தாமதம் அல்லது மாநிலக் கணக்காயரிடமிருந்து உரிய நேரத்தில் ஓய்வூதிய அங்கீகரிப்பு ஆணை பெறப்படாமல் இருப்பது போன்ற காரணங்களால் ஓய்வூதியம் அன்றைய தினத்தில் வழங்க இயலாமல் போகலாம். அவ்வாறான நிலையில், ஓய்வூதியர்களின் இச்சிரமத்தைக் குறைப்பதற்காக அவர்களுக்குத் தகுதியுள்ள ஓய்வூதியத்தில் பெரும்பகுதியை உடனடியாக அலுவலகத் தலைவரே (Head of Department) ஆணையிட்டு வழங்கும் ஓய்வூதியமே **தற்காலிக ஓய்வூதியம்** (Provisional Pension) எனப்படும். தற்காலிகப் பணிக்கொடையையும் இவ்வாறு அலுவலகத் தலைவர் வழங்குவார்.  
பணியிலுள்ளபோது இறந்து போன தமிழ்நாடு அரசு ஊழியர்களின் வாரிசுதாரர் குடும்ப ஓய்வூதியம் பெறுவதற்கு முன்பும் இந்த தற்காலிக ஓய்வூதியத் திட்டம் செல்லுபடியாகும்.
# தற்காலிக ஓய்வூதியம் (தமிழ்நாடு)

## பணி ஓய்வும் தற்காலிக ஓய்வூதியமும்

தவிர்க்க இயலாத நிர்வாகக் காரணங்களால் பணியிலிருந்து ஓய்வு பெறும் அரசு ஊழியர்களுக்கு உரிய நேரத்தில் ஓய்வூதியக் கருத்துரு மாநிலக் கணக்காயர் அலுவலகம் அனுப்புவதில் தாமதம் ஏற்படுகிறது. இவ்வாறு தாமதமாகப் பெறப்படும் கருத்துருக்களை பரிசீலனை செய்து ஓய்வூதியம் மற்றும் பணிக்கொடையை உரிய நேரத்தில் அங்கீகரித்து ஆணை வெளியிட மாநிலக் கணக்காயருக்கு அவகாசமும் கிடைப்பதில்லை.இத்தகைய தாமத நிகழ்வுகளில் அரசு ஊழியர் பணிபுரிந்த அலுவலகத்தின் தலைவரே தற்காலிக ஓய்வூதியம் மற்றும் தற்காலிக பணிக்கொடை வழங்கி ஆணையிடுவார்.  
குற்றச்சாட்டுகள் நிலுவையில் உள்ள காரணத்தால் நிபந்தனையின் பேரில் ஓய்வுபெற அனுமதிக்கப்பட்டவருக்கும் தற்காலிக ஓய்வூதியம் மற்றும் தற்காலிக பணிக்கொடை வழங்க அலுவலகத் தலைவர் ஆணையிடுவார். ஓருவேளை ஓய்வூதியரால் அரசுக்கு நிதி இழப்பு ஏற்பட்டிருப்பதாக குற்றச்சாட்டு இருக்குமேயானால் இழப்பிற்கு சமமான தொகையை நிறுத்தி வைத்துக்கொண்டு மீதமுள்ள தொகையை வழங்க அலுவலகத் தலைவர் நடவடிக்கை எடுப்பார்.  
மாநிலக் கணக்காயருக்கு ஓய்வூதியக் கருத்துரு அனுப்ப இயலாமல் நிலுவையில் உள்ள ஓய்வூதியருக்கும் தற்காலிக ஓய்வூதியம் வழங்கப்படும்.
# தற்காலிக ஓய்வூதியம் (தமிழ்நாடு)

## தற்காலிக ஓய்வூதியம் பெற நிபந்தனைகள்

1. ஓய்வூதியர் தற்காலிகப் பணிநீக்கத்தில் இருக்கக் கூடாது. இந்நேர்வில் பிழைப்பூதியம் வழங்கப்படும்  
2. அரசுக்கு நிதிஇழப்பு ஏற்படுத்திய ஓய்வூதியர் எனில் அவருக்குக் கிடைக்கும் ஓய்வூதியத்தைவிட இழப்புத்தொகை கூடுதலாக இருக்கக் கூடாது.  
3. தற்காலிக ஓய்வூதியம் பெறுபவர் எங்கும் பணி செய்யக்கூடாது.  
4. ஒழுங்கு நடவடிக்கையினை முடிப்பதற்கு ஓய்வூதியரே முட்டுக்கட்டையாக இருந்தால் அவருக்கு தற்காலிக ஓய்வூதியம் வழங்கக்கூடாது.
# தற்காலிக ஓய்வூதியம் (தமிழ்நாடு)

## தற்காலிக ஓய்வூதியம் பெற ஒப்பளிப்பு ஆணை

| பணியாளர் வகை | ஆணை வழங்கும் அலுவலர் |  |
| --- | --- | --- |
| துறைத்தலைவர் | அரசு |  |
| தானே பணம் பெறும் அலுவலர் | அலுவலகத் தலைவர் |  |
| பிறவகைப் பணியாளர்கள் | அலுவலகத் தலைவர் | } |  
பணிக்காலத்தில் ஒரு அரசுஊழியர் இறக்க நேரிட்டால் தகுதியான அவருடைய குடும்ப உறுப்பினருக்கு அலுவலகத் தலைவர் தற்காலிக குடும்ப ஓய்வூதியம் வழங்கி ஆணையிடுவார், இவ்வாணை உரிய நேரத்தில் மாநிலக் கணக்காயர் மற்றும் தொடர்புடைய கருவூலத்திற்கு அனுப்பி வைக்கப்படும்.  
ஒப்புதல் ஆணையில் பின்வரும் தகவல்கள் கண்டிப்பாக இடம்பெறும்.  
1. குடும்ப ஓய்வூதியம் பெறத் தகுதியுடைய நபரின் புகைப்படம்  
2. நிர்ணயம் செய்யப்பட்ட குடும்ப ஓய்வூதியத் தொகை  
3. நிரந்தர முகவரி  
4. வங்கிக் கணக்கு எண்  
5. மறுமணம் செய்து கொள்ளவில்லை என்ற சான்று  
6. பணம் பெற்று வழங்க வேண்டிய அலுவலர்  
7. பணம் பெற்று வழங்கப்பட வேண்டிய கணக்குத்தலைப்பு  
8.அரசுக்குச் செலுத்த வேண்டிய தொகை ஏதாவது இருப்பின் பிடிக்க வேண்டிய தொகை  
அரசு நிதிஉதவி பெறும் பள்ளிகளில் பணிபுரியும் பணியாளர்கள் தற்காலிக ஓய்வூதியம் மற்றும் தற்காலிக குடும்ப ஓய்வூதியம் பெறுவதற்கு தொடர்புடைய மாவட்டக் கல்வி அலுவலர் ஒப்புதல் ஆணை வழங்குவார்.
# தற்காலிக ஓய்வூதியம் (தமிழ்நாடு)

## தற்காலிக ஓய்வூதியத்துடன் படிகள் மற்றும் பிடித்தம்

தற்காலிக ஓய்வூதியம், ஓய்வூதியர் பின்னாளில் அவர் பெறப்போகும் தகுதியுடைய ஓய்வூதியத்தைக் காட்டிலும் அதிகமானதாக இருக்காது. இவ்வாறு நிர்ணயிக்கப்பட்ட ஓய்வூதியத்துடன் அன்றைய தினம் நடைமுறையிலுள்ள அகவிலைப்படி மற்றும் மருத்துவப்படி முதலியனவும் சேர்ந்து கிடைக்கும்.  
தற்காலிக ஓய்வூதியர் விரும்பினால் அவருடைய ஓய்வூதியத்தில் குடும்பப் பாதுகாப்பு நிதிக்கான சந்தா பிடித்தம் செய்யப்படும்.  
தற்காலிக ஓய்வூதியத்தில் மருத்துவ நிதி உதவி பெறுவதற்கான சந்தா தொகை மற்றும் ஒப்பளிப்பு ஆணையில் சுட்டிக்காட்டப்பட்ட பிற பிடித்தங்கள் செய்யப்படும்.
# தமிழிசை சௌந்தரராஜன்

**தமிழிசை சௌந்தரராஜன்** (*Tamilisai Soundararajan*, பிறப்பு: சூன் 2, 1961) ஓர் இந்திய அரசியல்வாதியும் தெலங்காணா மாநிலத்தின் முன்னாள் ஆளுநரும் ஆவார். புதுச்சேரி மாநில துணைநிலை ஆளுநராகவும் கூடுதல் பொறுப்பு வகித்திருந்தார்.  
தமிழிசை, தமிழ்நாடு காங்கிரஸ் கட்சியின் முன்னாள் தலைவர் குமரி அனந்தனின் மகள் ஆவார். ஆளுநர் பொறுப்பு ஏற்பதற்கு முன், பாரதிய ஜனதா கட்சியின் தமிழ்நாடு தலைவர், மாநில பொதுச்செயலாளர், துணைத்தலைவர், தேசிய செயலாளர் உள்ளிட்ட பொறுப்புகளை வகித்துள்ளார். இவரே பாரதிய ஜனதா கட்சியின் தமிழ்நாடு மாநிலத் தலைவராகப் பொறுப்பு வகித்த முதல் பெண் ஆவார்.
# தமிழிசை சௌந்தரராஜன்

## பிறப்பு

தமிழிசை, கன்னியாகுமரி மாவட்டம், நாகர்கோயிலில் சூன் 2, 1961-ஆம் ஆண்டு குமரி அனந்தன், கிருஷ்ணகுமாரி ஆகியோருக்கு மகளாகப் பிறந்தார். மதராசு மருத்துவக் கல்லூரியில் மருத்துவப் படிப்பை படித்து முடித்தார். சௌந்தரராஜன் என்பவரை மணந்தார். இவருடைய கணவரும் ஒரு மருத்துவர் ஆவார். இவர்களுக்குச் சுகநாதன் என்னும் மகன் உள்ளார்.
# தமிழிசை சௌந்தரராஜன்

## அரசியல் வாழ்க்கை

2006, 2011 சட்டமன்றத் தேர்தல்களிலும், 2009-ஆம் ஆண்டு மக்களவைத் தேர்தலிலும் பாஜக சார்பில் போட்டியிட்டுத் தோற்றார். பின்னர், 2019 ஆம் ஆண்டு நடைபெற்ற மக்களவைத் தேர்தலில் அதிமுக தலைமையிலான கூட்டணியில் பாஜக வேட்பாளராக, தூத்துக்குடி மக்களவைத் தொகுதியில் போட்டியிட்டார். ஆனால் அவரை எதிர்த்துப் போட்டியிட்ட திமுக வேட்பாளர் கனிமொழியிடம் தோல்வியடைந்தார்.  
2017 ஆம் ஆண்டு, இந்திய ஒன்றிய அரசு பாரத் பெட்ரோலிய நிறுவனத்தின் அலுவல் சாரா இயக்குநராகத் தமிழிசையை நியமித்தது. இந்தப் பதவியில் இவர் மூன்றாண்டு காலம் இருப்பார் என ஒன்றிய அரசு தெரிவித்திருந்தது.
# தமிழிசை சௌந்தரராஜன்

## அரசியல் வாழ்க்கை

### தமிழ்நாடு சட்டமன்றத் தேர்தல்

| 2006 | சட்டமன்றத் தேர்தல் 2006 | பாஜக | இராதாபுரம் | 5ஆவது இடம் | 5,343 | 4.70% |  |
| --- | --- | --- | --- | --- | --- | --- | --- |
| 2011 | சட்டமன்றத் தேர்தல் 2011 | பாஜக | வேளச்சேரி | 4ஆவது இடம் | 7,040 | 4.63% | } |
# தமிழிசை சௌந்தரராஜன்

## அரசியல் வாழ்க்கை

### மக்களவைத் தேர்தல்

| 2009 | 15வது மக்களவைத் தேர்தல் | பாஜக | வட சென்னை | 3ஆவது இடம் | 23,350 | 3.54% |  |
| --- | --- | --- | --- | --- | --- | --- | --- |
| 2019 | 17வது மக்களவைத் தேர்தல் | பாஜக | தூத்துக்குடி | 2வது இடம் | 2,15,934 | 21.8% | } |
# தமிழிசை சௌந்தரராஜன்

## பதவிகள்

### தெலுங்கானா ஆளுநர்

2019-ஆம் ஆண்டு, தமிழிசை சௌந்தரராஜன் தெலங்காணாவின் முதல் பெண் ஆளுநராகவும் இரண்டாவது ஆளுநராகவும் பதவியேற்றார். இவர் ஆளுநர் பொறுப்பேற்றபோது, அனைத்து மாநில ஆளுநர்களிலும் இவரே வயதில் இளையவராகத் திகழ்ந்தார். ஏப்ரல் 2023 இல், தெலங்காணா அரசு 10 சட்டமுன்வடிவுகளைச் சட்டமன்றத்தில் நிறைவேற்றி ஏழு மாதங்களான பிறகும், தமிழிசை தனது ஒப்புதலை வழங்கத் தவறியதற்காக சௌந்தரராஜனுக்கு எதிராக உச்ச நீதிமன்றத்தில் ஒரு நீதிப்பேராணை மனு தாக்கல் அரசு செய்தது.
# தமிழிசை சௌந்தரராஜன்

## பதவிகள்

### புதுச்சேரி துணைநிலை ஆளுநர்

தமிழிசை, புதுச்சேரியின் துணைநிலை ஆளுநராக 18 பிப்ரவரி 2021 அன்று கூடுதல் பொறுப்பேற்றார். சென்னை உயர்நீதிமன்ற தலைமை நீதிபதி சஞ்சீப் பானர்ஜி தமிழிசையை இரகசிய காப்பு உறுதிமொழி ஏற்கச் செய்து ஆளுநர் பதவியேற்கச் செய்தார். ஆளுநர் பதவிகள் விலகல்  
தமிழிசை, 2024 மக்களவைத் தேர்தலுக்கு முன்னதாக 2024 மார்ச் 18 அன்று தெலுங்கானா ஆளுநர் பதவியையும், புதுச்சேரி துணைநிலை ஆளுநர் பதவியையும் துறந்தார். பாஜகவில் இணைந்து மீண்டும் முழுநேர தேர்தல் அரசியலுக்குத் திரும்பினார்.
# பருப்பொருளியல்

**பருப்பொருளியல்** (அ) **பருவினப் பொருளியல்** (Macroeconomics) என்பது, பொருளியலின் இரு பெரும் பிரிவுகளில் ஒன்றாகும். மற்றொன்று நுண்பொருளியல் (microeconomics) ஆகும். பருப்பொருளியல் நாடுசார் அல்லது மண்டலம்சார் பொருளாதாரச் செயற்பாடு, கட்டமைப்பு, நடத்தை ஆகியவற்றுடன் தொடர்புள்ளது. ஒரு நாட்டினுடைய பொருளாதாரத்தின் கட்டமைப்பு மற்றும் அதனுடைய செயல்திறன் ஆகியவற்றின் மீது தாக்கத்தை ஏற்படுத்த கூடிய எந்த ஒரு விஷயமும் பருவினப் பொருளியல் சார்ந்ததாகும். பருப்பொருளியல், மொத்த உள்நாட்டு உற்பத்தி (GDP), வேலையின்மை வீதம், விலைச் சுட்டெண் போன்றவற்றை ஆய்வு செய்வதன் மூலம், முழுப் பொருளாதாரமும் எவ்வாறு செயற்படுகிறது என்பதைப் புரிந்து கொள்ள முயல்கிறது. தேசிய வருமானம், விளைவு, நுகர்வு, வேலையின்மை, பணவீக்கம், சேமிப்பு, முதலீடு, பன்னாட்டு வணிகம், பன்னாட்டு நிதியம் போன்றவற்றுக்கு இடையிலான தொடர்புகளை விளக்கும் மாதிரிகளை பருப்பொருளியலாளர்கள் உருவாக்குகின்றனர். ஒரு நாட்டின் மொத்த உள்நாட்டு உற்பத்தி, வேலையின்மை விகிதம ஆகியவற்றை குறைக்க ஆரசாங்கம் தீட்டும் செயல்திட்டம், நாட்டின் நிதி கொள்கை (Fiscal policy), ஒரு நாட்டின் பண அமைப்பை கட்டுபடுத்த மத்திய வங்கி தீட்டும் பணவியல் கொள்கை (monetary policy), வணிக சுழற்சிகள் (Business cycles), பணவீக்கம் (inflation) மற்றும் பணவாட்டம் (deflation) இவை அனைத்துமே பருவினப் பொருளியல் கீழ் வருவனவாகும். மாறாக நுண்பொருளியலில், நிறுவனங்கள், நுகர்வோர் போன்ற தனிக் காரணிகளின் செயற்பாடுகளும், எவ்வாறு அவற்றின் நடத்தைகள் குறிப்பிட்ட சந்தையில் காணும் விலைகள், அளவு என்பவற்றைக் கட்டுப்படுத்துகின்றன என்பதும் ஆய்வு செய்யப்படுகின்றது.
# ஒற்றைக் கற்றளி

**ஒற்றைக் கற்றளி** (அ) **ஒற்றைக்கல் தளிகள்** (monolithic architecture) என்பது நிலத்திலிருந்து துருத்திக் கொண்டிருக்கும் பெரிய/சிறிய பாறைகளை அல்லது குன்று ஒன்றை வெளிப்புறமாக மேலிருந்து கீழாகக் குடைந்து அமைக்கப்படும் கோயில் ஆகும். *தளி* என்பது கோயில் என்ற பொருள் தரும். எனவே *கற்றளி* (கல் + தளி) என்பது ஓர் ஒற்றைக்கல் கோயில் ஆகும். ஆரம்ப காலத்தில் கற்களால் அமைக்கப்பட்ட கோயில்கள் குடைவரை கோயில்களாகவே இருந்தன. இவை பாறைகளை உட்புறமாகக் குகைபோல் குடைந்து செய்யப்பட்டனவாகும். இதனைத் தொடர்ந்தே ஒற்றைக் கற்றளித் தொழில் நுட்பம் பயன்பாட்டுக்கு வந்தது. இவை இந்திய இந்துக் கோயில் கட்டடக்கலை மரபில் ஓர் அம்சமாகும். குறிப்பாக தமிழக கலைப் பாணியில் அமைந்த பல்லவர் கோயில்களில் இம் மரபைக் காணலாம்.  
இவற்றை தனிக்கற் தளிகள், தனிக்கற் கோயில்கள், இரதக் கோயில்கள், மலைத்தளி, செதுக்குத் தளிகள் என்றும் பல்வேறு பெயர்களால் குறிப்பிடலாம்.  
தமிழ் நாட்டில் ஒற்றைக் கற்றளிகளை முதலில் அமைத்தவர்கள் பல்லவர்கள் ஆவர். மாமல்லபுரத்தில் அமைந்துள்ள இரதக் கோயில்கள் ஒற்றைக் கற்றளிகளுக்கு எடுத்துக் காட்டுகள் ஆகும். ஒற்றைக் கற்றளிகள் செதுக்குவதற்குச் சிரமமானவை. இதனால் அமைப்பதற்கு இலகுவான கட்டுமானக் கோயில்கள் அறிமுகப்படுத்தப்பட்ட பின்னர் ஒற்றைக் கற்றளிகள் வழக்கிழந்து போயின. ஏழாம் நூற்றாண்டின் இறுதிக்குப் பின்னர் இத்தகைய கோயில்கள் எதுவும் கட்டப்படவில்லை.  
பல்லவர் காலத்தில் ஒன்பது ஒற்றைக்கல் தளிகள் அமைக்கப்பட்டன என்பர். அவை,
1. தர்மராஜ இரதம்
1. அருச்சுன இரதம்
1. வீம இரதம்
1. நகுல சகாதேவ இரதம்
1. திரௌபதை இரதம்
1. கணேச இரதம்
1. வலையான் குட்டை இரதம்
1. வடக்குப் பிடாரி இரதம்
1. தெற்குப் பிடாரி இரதம்
முதலானவையாகும். இவை பொதுவாக வெளிப்புறத் தோற்றத்தில் கோயில் போன்ற அமைப்பைக் கொண்டிருந்தாலும் அனைத்திலும் கருவறை எனும் அமைப்பு காணப்படுவதில்லை. திரெளபதை இரதம், தருமராஜ இரதம் என்பவற்றிலே தான் கருவறை அமைந்திருக்கும்.
# ஒற்றைக் கற்றளி

## எல்லோரா கைலாசநாதர் குடைவரைக்கோயில்

ஒற்றைக் கற்றளி அமைப்பில், இந்தியாவின் எல்லோரா பகுதியின் கைலாசநாதர் குடைவரைக்கோயில் சிறப்புடையது. ஒற்றைக்கல்லில் மேலிருந்து கீழான சிரமமான வேலைப்பாடமைந்தது.
# அண்டிலியா (தீவு)

**அண்டிலியா** (*Antillia*, *Antilia*) என்பது, 15ஆம் நூற்றாண்டு காலத்தில், அத்திலாந்திக்குப் பெருங்கடல் பகுதியில், மேற்குப் போர்த்துக்கல்லுக்கும் எசுப்பானியாவிற்கும் தொலைவில் அமைந்திருந்து மறைந்து போனது என நம்பப்படும் ஒரு கற்பனைத் தீவு ஆகும். இத்தீவு **ஏழு நகரங்களின் தீவு** (*Ilha das Sete Cidades* (போர்த்துக்கீசம்), *Septe Cidades*) எனவும் அழைக்கப்பட்டது.  
714-இல் இசுப்பானியாவை முசுலிம்கள் கைப்பற்றிய காலத்தில் நிலவிய ஒரு பழைய ஐபீரிய செவிவழிக் கதையில் இருந்து இத்தீவு உருவானது. ஏழு கிறித்தவ ஆயர்கள் முசுலிம்களின் ஆக்கிரமிப்பில் இருந்து கடல் வழியாக அத்திலாந்திக்குப் பெருங்கடல் வழியாகக் கப்பல்களில் தப்பியோடி அண்டிலியா என்ற தீவில் தரையிறங்கினர். அங்கு அவர்கள் ஏழு குடியிருப்புகளை அமைத்துக் கொண்டனர்.
# ஸ்ரீகாந்த் (பழைய தமிழ் நடிகர்)

**ஸ்ரீகாந்த்** (*Srikanth*, மார்ச் 19, 1940 -அக்டோபர் 12, 2021) 1960களில் இருந்து தமிழ்த் திரைப்படங்களில் நடித்து வரும் ஒரு மூத்த நடிகர் ஆவார். இவர் 1965 இல் இயக்குநர் ஸ்ரீதரின் வெண்ணிற ஆடை திரைப்படத்தில் அறிமுகம் ஆனார். நடிகர் வெண்ணிற ஆடை மூர்த்தியின் நெருங்கிய நண்பரான இவர், திரையுலகில் நுழையும் முன் அமெரிக்கத் தூதரகத்தில் பணிசெய்தார். இவர் நிறைய படங்களில் சிவாஜி கணேசன், முத்துராமன் , ஜெய்சங்கர் போன்ற நடிகர்களோடு துணைப் பாத்திரங்களில் நடித்தார். பின்னர் ரஜினிகாந்த், கமல்ஹாசன் போன்ற நடிகர்களோடு எதிர்நாயகனாகத் தோன்றினார். ரஜினி கதாநாயகனாக நடித்த முதல் படமான பைரவியில் முதன்மை எதிர்நாயகனாக நடித்தது இவரேயாவார். இவர் கதைநாயகனாக நடித்து 1974 இல் வெளிவந்த *திக்கற்ற பார்வதி* திரைப்படம் சிறந்த தமிழ்த் திரைப்படத்துக்கான தேசிய விருது பெற்றது.
# ஸ்ரீகாந்த் (பழைய தமிழ் நடிகர்)

## நடித்த சில திரைப்படங்கள்

ஸ்ரீகாந்த் தமிழில் 200க்கும் மேற்பட்ட திரைப்படங்களில் நடித்துள்ளார். சில குறிப்பிடத்தக்க திரைப்படங்கள் பின்வருவன:  
- *வெண்ணிற ஆடை* (1965)
- *நாணல்* (1965)
- *ராஜபார்ட் ரங்கதுரை* (1973)
- *அன்புத்தங்கை* (1974)
- *வைரம்* (1974)
- *தங்கப்பதக்கம்* (1975)
- *பைரவி* (1978)
- *நூற்றுக்கு நூறு*
- *காதல் கொண்டேன்* (2003)
# ஸ்ரீகாந்த் (பழைய தமிழ் நடிகர்)

## மறைவு

உடல்நலக் குறைவு காரணமாக இவர், சென்னையில் 2021 அக்டோபர் 12 அன்று காலமானார்.